Tomass Gibsons
Tomass Eliss Gibsons (angļu: Thomas Ellis Gibson; dzimis 1962. gada 3. jūlijā) ir amerikāņu aktieris un režisors. Pazīstams ar dalību tādos televīzijas seriālos kā Chicago Hope (CBS; Denjels Nilands), Dharma & Greg (ABC; Gregs Montgomerijs) un "Noziedzīgie prāti" (Criminal Minds, CBS; Ārons Hočners). Aktiera karjeru sācis deviņu gadu vecumā ar lomām dažādās teātra izrādēs. Aktiera karjeras laikā ticis nominēts dažādām balvām, tai skaitā Ekrāna aktieru ģildes balvai.